แท็กซี่รูดปรื๊ด
โดย...ต้นหลิว
16 ก.พ. 2558

โดย...ต้นหลิว
หลายคนที่เคยขึ้นแท็กซี่ในต่างประเทศ โดยเฉพาะที่อเมริกา คงทราบดีว่าที่นั่นนิยมใช้บัตรพลาสติกรูดซื้อสินค้าได้แทบทุกที่ แม้แต่บนแท็กซี่ แต่ในประเทศไทยเรายังไม่มีใครทำระบบนี้ เพราะกลัวเรื่องมิจฉาชีพ การโจรกรรมข้อมูลอิเล็กทรอนิกส์ มากกว่ากลัวที่ต้องจ่ายแบงก์แต่แท็กซี่ไม่มีตังค์ทอน  
แต่เมื่อไม่นานมานี้ ธนาคารกสิกรไทย ได้นำร่องรูดปรื๊ดบนแท็กซี่มาใช้แล้ว โดยเป็นความร่วมมือกับบริษัท แกร็บ แท็กซี่ (Grab Taxi) ทั้งในส่วนของรถแท็กซี่และบริการรถแนวลีมูซีน เพียงแต่งานนี้ยังไม่ใช่การรูดจากบัตรเครดิตโดยตรง เป็นการใช้งานผ่านเครื่องรับชำระบัตรเครดิตผ่านสมาร์ทโฟนและแท็บเล็ต [email protected] (mPOS) ที่ติดตั้งบนรถ
การชำระเงินวิธีนี้ อาจเรียกได้ว่าเป็นอุปกรณ์เสริมบนสมาร์ทโฟนหรือแท็บเล็ตของลูกค้า โดยจะเสียบเข้าเครื่องโทรศัพท์เพื่อให้สามารถรูดใช้งานบัตรได้ และจะส่งบิลเข้าโทรศัพท์เก็บเป็นหลักฐานให้ทันที แม้จะยังไม่ทันใจในทันที แต่ก็นับเป็นจุดเริ่มที่ดีของนวัตกรรมที่นำมาปรับใช้ได้จริงในบ้านเรา